Source: https://www.riigiteataja.ee/akt/405062014073
Timestamp: 2019-03-19 00:12:17+00:00

Document:
Peetri Kooli õpilaste vastuvõtmise ning väljaarvamise tingimused ja kord – Riigi Teataja
Peetri Kooli õpilaste vastuvõtmise ning väljaarvamise tingimused ja kord - sisukord
§ 3 Kooli vastuvõtmise taotluste esitamine
§ 6 Lasteaeda vastuvõtt
§ 7 Lasteaiast väljaarvamine
RT IV, 05.06.2014, 73
Vastu võetud 20.05.2014 nr 8
Määrus kehtestatakse põhikooli ja gümnaasiumiseaduse § 27 lõige 5, koolieelse lasteasustuse seaduse § 15 lõige 4, haridus- ja teadusministri 19.08.2010 määruse nr 43 § 2 ja Peetri Kooli põhimääruse § 35 ja § 36 alusel
(1) Õpilaste kooli vastuvõtmise üldised tingimused ja kord on sätestatud haridus- ja teadusministri 19. augusti 2010 määruses (edaspidi määrus) nr 43 „Õpilase kooli vastuvõtmise üldised tingimused ja kord ning koolist väljaarvamise kord“.
(2) Peetri Kooli (edaspidi kool) õpilaste vastuvõtmise ning väljaarvamise tingimused ja kord on dokument, mis reguleerib õpilaste vastuvõttu haridus- ja teadusministri määrusega reguleerimata küsimustes ning laste vastuvõttu lasteaiaosasse ning sealt väljaarvamist.
(1) Peetri Kool on munitsipaalkool, Kareda Vallavalitsuse hallatav haridusasutus, kus on kolm kooliastet (1.-9. klass) ning lasteaiaosa alushariduse andmiseks.
(2) Koolikohustuslik on isik, kes on saanud enne käimasoleva aasta 1. oktoobrit seitsmeaastaseks.
(3) Vanema taotlusel võib vabade kohtade olemasolul vastu võtta koolikohustuslikust east noorema lapse, kui nõustamiskomisjon või lasteasutus, kus laps käib, on hinnanud lapse koolivalmidust ja soovitanud kooli õppima asumist ning vanem on vallavalitsust õppima asumise soovist teavitanud enne käimasoleva aasta 1. maid.
(4) Kool võtab õpilaseks vastu kõik selleks soovi avaldanud koolikohustuslikud isikud, kellele see on elukohajärgne kool, vabade kohtade olemasolul võetakse vastu sisseastujaid ka mujalt.
(5) Kooli vastuvõtmisest või keeldumisest teavitatakse lapsevanemat või lapse seaduslikku esindajat taotluses märgitud e-posti või kirja teel.
§ 3. Kooli vastuvõtmise taotluste esitamine
(1) Kooli vastuvõtmiseks tuleb esitada vormikohane taotlus (Lisa 1), millele lisada:
1) sisseastuja isikut tõendava dokumendi (selle puudumisel sünnitunnistuse või –tõendi) ametlikult kinnitatud ärakiri või väljavõte;
2) õpilase seadusliku esindaja isikut tõendava dokumendi ametlikult kinnitatud ärakiri või väljavõte;
4) foto õpilaspiletile
(2) Taotluse saab esitada kas kohapeal või e-posti aadressil kool@peetrikool.ee
(3) Õppeaasta kestel kooli vahetamisel tuleb taotlus esitada viie tööpäeva jooksul eelmisest koolist lahkumise päevast alates.
(4) Sisseastuja seaduslik esindaja ei pea taotlusele lisama enda isikut tõendavat dokumenti digitaalallkirjaga kinnitatud taotluse esitamise korral.
(5) Teisest koolist ületulekul lisada taotlusele:
1) eelmisest koolist väljastatud õpilasraamatu ametlikult kinnitatud väljavõte;
2) eelmisest koolist väljastatud direktori allkirja ja kooli pitsatiga kinnitatud klassitunnistus, õppeveerandi keskel ka hinneteleht.
(1) Enne kooli lõpetamist õpilase koolist väljaarvamisel väljastab kool õpilasele või piiratud
teovõimega õpilase puhul vanemale vastava taotluse (Lisa 2) alusel:
(2) Õpilane arvatakse kooli õpilaste nimekirjast välja:
1) põhihariduse omandamist tõendava lõputunnistuse väljastamisel
2) ühest koolist teise üleminekul
3) kui kooli ümberkorraldamise, -kujundamise või tegevuse lõpetamise tulemusel ei viida koolis läbi õpet klassis, kus õpilane peaks õpinguid jätkama
4) kui õpilane on asunud omandama haridust välisriigi õppeasutuses, kuid ei ole esitanud avaldust koolist lahkumiseks, vastava välisriigi õppeasutuse kirjaliku teatise alusel
5) kui õpilane on asunud omandama haridust välisriigi õppeasutuses ja on saanud 17 aasta vanuseks ning tema seaduslik esindaja ei ole avaldanud soovi õpilase kooli õpilaste nimekirja jätmise osas
6) õpilase surma korral.
4) isiku puhul, kes eelnevalt õppis koolis, kus rakendati põhikooli- ja gümnaasiumiseaduses sätestatud nominaalsest õppeajast erinevat õppeaega;
§ 6. Lasteaeda vastuvõtt
(1) Lasteaeda vastuvõtmiseks esitab lapsevanem või tema seaduslik esindaja kooli direktorile kirjaliku taotluse (Lisa 3), millele on lisatud:
1) perearsti väljastatud vormikohane arstitõend;
2) lapse ID kaardi või sünnitunnistuse/-tõendi koopia
(2) Taotlused registreeritakse dokumendiregistris saabumise järjekorras.
(3) Kohast loobumise korral antakse koht järjekorras järgmisele kohta vajavale lapsele.
(4) Vabade kohtade olemasolul võetakse lapsi lasteaeda kogu aasta jooksul.
§ 7. Lasteaiast väljaarvamine
Laps arvatakse lasteaiast välja:
1) lapsevanema kirjaliku taotluse (Lisa 4) alusel;
3) seoses õppekulude, osalustasu ja toitlustamiskulu võlgnevusega üle 3 kuu;
4) seoses lapse põhjuseta puudumisega üle 3 kuu.
(1) Kinnitada määruse lisadena vastuvõtu taotlused (Lisa 1 ja Lisa 3) ning väljaarvamise taotlused (Lisa 2 ja Lisa 4).
(2) Avalikustada käesolev määrus kooli kodulehel www.peetrikool.ee.
Lisa 1 Kooli vastuvõtu taotlus
Lisa 2 Koolist väljaarvamise taotlus
Lisa 3 Lasteaeda vastuvõtu taotlus
Lisa 4 Lasteaiast väljaarvamise taotlus

References: § 3

§ 6

§ 7
 § 27
 § 15
 § 2
 § 35
 § 36

§ 3

§ 6

§ 7